న్యూఢిల్లీ: గూఢచర్యం కేసులో ఉరిశిక్షను ఎదుర్కొంటున్న భారత జాతీయుడు కుల్భూషణ్ జాదవ్ విషయంలో కీలక పరిణామం చోటుచేసుకున్నట్టు తెలుస్తోంది. మానవతా కోణంలో కుల్భూషణ్ జాదవ్ తన భార్యను కలుసుకునేందుకు పాక్ ప్రభుత్వం అనుమతించనున్నట్టు పాక్ అధికార వార్తా సంస్థ పీటీవీ న్యూస్ తెలిపింది. భారత గూఢచార సంస్థ 'రా' ఏజెంట్ అనే ఆరోపణలను జాదవ్ ఎదుర్కొంటున్నాడు. అయితే ఆ ఆరోపణలను భారత ప్రభుత్వం నిర్ద్వంద్వంగా ఖండిస్తూ అంతర్జాతీయ న్యాయస్థానం తలుపుతట్టింది.భారత నావికాదళ మాజీ అధికారి అయిన జాదవ్ను గుఢచర్యం కేసులో 2016లో పాక్ అదుపులోకి తీసుకుంది. బెలూచిస్తాన్ ప్రాంతంలో ఉగ్రవాద కార్యకలాపాలతో అతనికి ప్రమేయం ఉందన్నది పాక్ అభియోగం. అయితే ఆ ఆరోపణలను తోసిపుచ్చిన భారత్ సర్కార్ అతన్ని ఇరాన్ లో కిడ్నాప్ చేసి బెలూచిస్తాన్ తెచ్చారని పాక్ గూఢచార సంస్థను తప్పుపట్టింది. జాదవ్ కు న్యాయసహాయం అందించేందుకు పలుమార్లు ఇస్లామాబాద్ తో సంప్రదింపులు జరిపింది. అయితే ఇందుకు పాక్ నిరాకరిస్తూ వచ్చింది. ఈ క్రమంలో గత ఏప్రిల్లో జాదవ్కు పాక్ మిలటరీ కోర్టు ఉరిశిక్ష విధిస్తూ తీర్పునిచ్చింది. ఈ తీర్పును భారత ప్రభుత్వం అంతర్జాతీయ న్యాయస్థానం (ఐసీజే)లో సవాలు చేసింది. న్యాయసహాయం విషయంలో వియన్నా ఒప్పందాన్ని పాక్ ఉల్లంఘించిందా లేదా అనేది నిర్ణయించేంతవరకూ జాదవ్కు ఉరిశిక్ష అమలు చేయరాదంటూ ఐసీజే మే 18న స్టే ఇచ్చింది.
newdhilly: goodacharyam kesulo urisikshanu edurkontunna bhaarata jatiyudu kulbhushan jadav vishayamlo keelaka parinaamam chotuchesukunnattu telustondi. manavata konamlo kulbhushan jadav tana bhaaryanu kalusukunenduku pak prabhutvam anumatinchanunnattu pak adhikara varta samstha ptv neus telipindi. bhaarata guudachaara samstha 'raa' agent ane aaropanalanu jadav edurkontunnadu. ayithe aa aaropanalanu bhaarata prabhutvam nirdvandvamgaa khandistu antarjaatiiya nyaayasthaanam taluputattindi.bhaarata naavikaadala maji adhikari ayina jaadavnu gudacharyam kesulo 2016loo pak adupuloki teesukundi. beluchistan praantamlo ugravaada kaaryakalaapaalato ataniki prameyam undannadi pak abhiyogam. ayithe aa aaropanalanu tosipuchina bharat sarkar atanni iran loo kidnap chesi beluchistan tecchaarani pak guudachaara samsthanu tappupattindi. jadav ku nyayasahayam andinchenduku palumaarlu islamabad thoo sampradimpulu jaripindi. ayithe induku pak niraakaristuu vachindi. ee kramamlo gatha eprillo jaadavku pak milatary kortu urisiksha vidhistuu teerpunichindi. ee teerpunu bhaarata prabhutvam antarjaatiiya nyaayasthaanam (icg)loo savalu chesindi. nyayasahayam vishayamlo viyanna oppandaanni pak ullanghinchindaa leda anedi nirnayinchentavarakuu jaadavku urisiksha amalu cheyaraadantuu icg mee 18na stay ichindi.